
РЕГИОНАЛНИ ЦЕНТАР ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ



ПРОГРАМ РАДА

за 2019. годину

НИШ, децембар 2018. године

I УВОД

1. О оснивању Регионалног центра за професионални развој запослених

у образовању …………………………………………………………………………. 1

2. Делатност Регионалног центра за професионални развој запослених

у образовању …………………………………………………………………………. 1

3. Структура Регионалног центра за професионални развој запослених

у образовању и запослени ………………………………………………….…….. 2

II РЕСУРСИ …………………………………………………………………………………… 4

III ПЛАН АКТИВНОСТИ ……………………………………………………………………. 5

1. Професионални развој ……………………………………………………………… 5

2. Администрација и рачуноводство ……………………………………………...... 11

3. ИКТ, рецепција, смештај и исхрана ……………………………………………... 12

IV ЗАКЉУЧАК ………………………………………………………………………………... 14

На основу члана 14. Одлуке о оснивању Регионалног центра за професионални развој запослених у образовању (''Службени лист Града Ниша'' бројеви: 66/2003, 40/2004, 5/2005, 94/2010 и 138/2017) и члана 17. Статута Регионалног центра за професионални развој запослених у образовању, Управни одбор је на седници одржаној **26.12. 2018**. године донео

Програм рада за 2019. годину

***I УВОД***

## О ОСНИВАЊУ РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ

На иницијативу Министарства просвете и спорта Републике Србије, Скупштина Града Ниша је 26.12.2003. године донела Одлуку о оснивању Регионалног центра за професионални развој запослених у образовању (у даљем тексту Регионални центар).

По доношењу Одлуке о оснивању Регионалног центра, 30.01.2004. године уследило је потписивање Меморандума о разумевању „Подршка Владе Краљевине Норвешке оснивању Регионалног центра за професионални развој запослених у образовању у Нишу“ од стране Града Ниша, Министарства просвете и спорта Републике Србије и представника донатора – Владе Краљевине Норвешке, IMG Београд.

Одлуком о оснивању Регионалног центра за професионални развој запослених у образовању прописани су циљеви оснивања, делатност и начин рада Регионалног центра.

## ДЕЛАТНОСТ РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ

У складу са Одлуком о оснивању Регионалног центра, Установа обавља следеће делатности:

Претежна делатност:

* 85.59 – Остало образовање

Допунске делатности:

* 55.20 – Одмаралишта и слични објекти краћи боравак
* 55.90 – Остали смештај
* 56.29 – Остале услуге припремања и послуживања хране
* 58.11 – Издавање књига
* 58.14 – Издавање часописа и сличних периодичних издања
* 58.19 – Издавање осталих софтвера
* 58.29 – Остала издавачка делатност
* 59.20 – Снимање и издавање звучних записа и музике
* 62.03 – Управљање рачунарском опремом
* 62.09 – Остале услуге информационе технологије
* 63.11 – Обрада података, хостинг и сл.
* 63.12 – Веб портали
* 18.13 – Услуге припреме за штампу
* 85.60 – Помоћне образовне делатности.

## СТРУКТУРА РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ И ЗАПОСЛЕНИ

Послови у Регионалном центру се обављају кроз рад следећих организационих јединица:

1. Професионални развој

2. Администрација и рачуноводство

3. ИКТ, рецепција, смештај и исхрана

Радници Регионалног центра су важећим Правилником о систематизацији и организацији радних места распоређени на 13 радних, у оквиру 16 систематизованих радних места.

На основу актуелне Одлуке о одређивању максималног броја запослених у јавном сектору Града Ниша, Регионални центар има право на 16-оро запослених на неодређено време. Како је због пресељења или веће зараде у другим организационим облицима Регионални центар, у последњих годину две дана напустило више запослених, у њему је тренутно 12-оро запослених са статусом на неодређено и двоје са статусом на одређено време. Послови и активности у Установи захтевају запослење/радно ангажовање додатних лица.

Активности сваке организационе јединице су дефинисане али, у реализацији многих активности организационе јединице интензивно сарађују.

Из Буџета Града Ниша се опредељује маса средстава која покрива финансирање зарада осморо запослених, док се средства за зараде преосталих запослених финансирају из прихода остварених употребом средстава у јавној својини тј. комерцијалним пословањем Установе.

Радници Регионалног центра су:

|  |  |  |  |  |
| --- | --- | --- | --- | --- |
| Име и  презиме радника | Назив радног места и степен стручне спреме у систематизацији | Стручна спрема | Орг. јединица | Врста радног односа |
| Данијела Марковић | Директор,  VII степен | Професор разредне наставе,  VII степен | - | неодређено |
| Виолета Панчић | Саветник за стручно усавршавање и напредовање -координатор VII степен | Дипл. психолог,  VII степен | 1 | неодређено |
| Јелена Анђелковић | Саветник за стручно усавршавање и напредовање,  VII степен | Дипл.  биолог,  VII степен | 1 | неодређено |
| Аца Стојиљковић | Дипломирани економиста за финансијско-рачуноводсвене послове,  VII степен | Дипл.  економиста,  VII степен | 2 | неодређено |
| Гордана Јовановић | Референт за финансијско-рачуноводствене послове,  IV степен | Гимназија,  IV степен | 2 | неодређено |
| Никола Аранђеловић | Дипломирани правник за правне, кадровске и административне послове  VII степен | Дипломирани правник,  VII степен | 2 | одређено |
| Мр Вања Маниташевић | Организатор обука и националних испитивања,  VII степен | Мр. Хемијских  наука,  VII/2 степен | 3 | неодређено |
| Виолета Ђорђевић | Кафе куварица, сервирка,  IV степен | Техничар продаје,  IV степен | 3 | неодређено |
| Данијела Најденов | Спремачица | Оплемењивач текстила,  III степен | 3 | неодређено |
| Славица Митровић | Спремачица | Плетач,  III степен | 3 | неодређено |
| Бранка Вељовић | Спремачица | Гимназија,  IV степен | 3 | одређено |
| Братислав Савић | Рецепционар,  IV степен | Лабораториј.  техничар,  IV степен | 3 | неодређено |
| Миљан Јовановић | Рецепционар,  IV степен | Инжењер саобраћаја,  VI степен | 3 | неодређено |
| Драгиша Симовић | Домар-мајстор одржавања  III степен | Тв механичар,  III степен | 3 | неодређено |

Органе Регионалног центра, поред директора, чине Управни одбор и Надзорни одбор.

# *II РЕСУРСИ*

Рад Регионалног центра се од 01.06.2006. године реализује у згради Регионалног центра за професионални развој запослених у образовању, у улици Париске комуне бб.

Зграда Регионалног центра поседује :

* 4 учионице,
* мултимедијалну учионицу са 16 умрежених рачунара,
* салу са 150 места,
* ресурс центар (библиотека са медијатеком),
* трпезарију,
* кухињу и 2 чајне кухиње,
* 13 двокреветних и 4 једнокреветне собе,
* канцеларије запослених,
* рецепцију,
* остале помоћне просторије.

Библиотека је опремљена литературом са преко 2000 наслова. Медијатека је делимично опремљена училима. Научни клуб који је оформљен априла 2016. године и Учионица на отвореном која је оформљена априла 2017. године располажу дидактичким средствима која су намењена одређеним наставним областима за хемију, физику и математику.

Регионални центар сарађује са субјектима из домена образовања, али и са онима који су ван области образовања а исказују потребу и налазе интерес у сарадњи са Регионалним центром.

Планом рада за 2019. годину предвиђа се наставак сарадње Регионалног центра са Министарством просвете, науке и технолошког развоја Републике Србије, основним и средњим школама и предшколским установама Нишавског, Пиротског и Топличког округа и школама које припадају другим школским управама, Мрежом регионалних центара и центара за стручно усавршавање (Мрежа РЦ и ЦСУ Србије), Центром за промоцију наука из Београда (ЦПН), заводима: за унапређивање образовања и васпитања, ЗУОВ-ом, и за вредновање квалитета образовања и васпитања, ЗВКОВ-ом, Школском управом у Нишу, градским општинама Града Ниша, активима, стручним већима и удружењима наставника, организацијама цивилног сектора...

# *III ПЛАН АКТИВНОСТИ*

1. *ПРОФЕСИОНАЛНИ РАЗВОЈ*

Организациона јединица за професионални развој је радна јединица у Регионалном центру чија је делатност усмерена на рад који је у служби професионалног развоја запослених у образовању, за коју намену је Регионални центар и основан.

Професионални развој запослених у образовању је сложен процес који подразумева стално развијање компетенција наставника, васпитача и стручних сарадника. Саставни и обавезни део професионалног развоја су стручно усавршавање и развој каријере – напредовање кроз одређена звања.

Регионални центар/центри за стручно усавршавање су део Закона о основама система образовања и васпитања (Сл.гласник бр.87/2017.) члан 55. и Правилника о сталном стручном усавршавању наставника, васпитача и стручних сарадника члан 4. став 3. (“Сл.гласник РС“, број 81/2017 и 48/2018).

Организациону јединицу за професионaлни развој чине:

1. Саветник за стручно усавршавање и напредовање-координатор (1)
2. Саветник за стручно усавршавање и напредовање (1)

Рад ОЈ за професионални развој се огледа кроз следеће сегменте:

* Организовање, реализација и праћење свих облика стручног усавршавања запослених у образовању (основне и средње школе, домови ученика и предшколске установе). У овим пословима активности запослених су следеће: испитивање потреба за стручним усавршавањем запослених у образовању; припремање понуде семинара у складу са дефинисаним потребама; организација реализације акредитованих обука, семинара и стручних скупова, летњих/зимских школа, студијских путовања; избор и организација неакредитованих стручних скупова и обука; избор и организација угледних часова и других активности школске добре праксе; организација састанака стручних актива и удружења на нивоу града и округа.
* Организовање образовних активности за наставнике и ученике у оквиру Научног клуба и Парка знања;
* Организовање различитих културних активности и манифестација за наставнике, децу и младе;
* Саветодавно-консултативни рад са школама/установама и појединцима у области планирања, реализације и праћења стручног усавршавања запослених у образовањау;
* Праћење позива донатора - задатак запослених у свим организационим јединицама Регионалног центра (за конкурисање, попуњавање апликација и спровођење пројеката формирају се тимови у зависности од теме и компетенција запослених у Центру).
* Спровођење активности у пројектима у којима је Регионални центар носилац, партнер или место имплементације пројектних активности;
* Промоција стручног усавршавања;
* Сарадња са Министарством просвете, науке и технолошког развоја; предшколским установама, школама, домовима ученика; реализаторима/ауторима семинара подржаних од стране Регионалног центра и ауторима/рализаторима семинара подржаних од стране других институција; сарадња са заводима (ЗУОВ, ЗВКОВ), Центром за промоцију науке, невладиним организацијама, Канцеларијом за дијаспору Града Ниша, Канцеларијом за младе Града Ниша, институтима, удружењима наставника...
* Стручна подршка наставничким удружењима;
* Рад у оквиру „Мреже регионалних центара и центара за стручно усавршавање Србије“ (Мрежа РЦ и ЦСУ Србије);

*СТРУЧНО УСАВРШАВАЊЕ ЗАПОСЛЕНИХ У ОБРАЗОВАЊУ*

*НА АКРЕДИТОВАНИМ ОБУКАМА И СТРУЧНИМ СКУПОВИМА*

Регионални центар планира и реализује стручно усавршавање запослених у образовању на својој територији на основу Закона о основама система васпитања и образовања Републике Србије (Сл.гласник РС, бр 87/2017), Правилника о сталном стручном усавршавању и стицању звања наставника, васпитача и стручних сарадника (Сл.гласник РС, бр.81/2017 и 48/2018), Каталога програма стручног усавршавања запослених у образовању за 2018/2019/2020/2021. листе приоритетних програма које је прописао Министар просвете, науке и технолошког развоја, а све у складу са стручним, просторним и техничким могућностима Установе.

Регионални центар планира да акредитоване програме понуди запосленима у школама и предшколским установама на основу анализе исказаних потреба наставника, васпитача и стручних сарадника и на основу достављених планова стручног усавршавања школа/предшколских установа за школску 2018/19. и 2019/20. годину.

У планирању понуде семинара Регионални центар прати приоритете Министарства просвете и актуелна дешавања у образовању и у складу са тим нуди семинаре који одговарају актуелним потребама запослених у образовању.

Понуда семинара се припрема у складу са стандардима *Мреже регионалних центара и центара за стручно усавршавање Србије*, а школе, предшколске установе и домови ученика се о понуди Регионалног центра обавештавају путем мејла, објављивањем на веб и фејсбук-страници центра, као и путем личног контакта. Групне понуде се установама достављају четири пута годишње, а појединачне током целе школске године.

У 2019. години планира се понуда реализације семинара:

* са местом одржавања у Регионалном центру Ниш;
* са местом реализације у неком другом регионалом центру;
* са местом одржавања у школи, предшколској установи, дому ученика
* преко интернета, путем видео-конференцијских предавања.

Регионални центар ће семинаре за запослене у образовању организовати и у сарадњи са Министарством просвете, науке и технолошког развоја Републике Србије, заводима, стручним друштвима, а организоваће и семинаре из националних и међународних пројеката у којима је носилац пројеката Министарство просвете.

Регионални центар планира да организује и акредитоване стручне скупове (конференције, конгресе, трибине, летње/зимске школе, стручна и студијска путовања, пројекте мобилности) у складу са прописима из Правилника о сталном стручном усавршавању и стицању звања наставника, васпитача и стручних сарадника (Сл.гласник РС, бр.81/2017 и 48/2018).

(*Наставник, васпитач и стручни сарадник, у складу са чланом 23. Правилника о сталном стручном усавршавању има обавезу: „У оквиру пуног радног времена наставник, васпитач и стручни сарадник има 64 сата годишње различитих облика стручног усавршавања, и то:*

*1) 44 сата стручног усавршавања које предузима установа у оквиру својих развојних активности из члана 4. став 1. тачка 1) овог Правилника;*

*2) 20 сати стручног усавршавања из члана 4. став 1. тач. 2)-4) овог правилника, за које има право на плаћено одсуство*“*).*

У Каталогу програма стручног усавршавања запослених у образовању за 2018/2019/2020/2021. годину Регионални центар Ниш је подржао 16 семинара које ће нудити образовно-васпитним установама и центрима за стручно усавршавање. Нова обавеза Регионалног центра од ове акредитације је да прати реализацију подржаних семинара и да извештава Завод за унапређивање образовања и васпитања о примени програма што подразумева интензивнију сарадњу са поменутим Заводом.

Како се Правилник о стручном усавршавању не односи на директоре школа, Регионални центар планира да за ту циљну групу организује обуке у складу са новим Правилником о програму обуке и полагању испита за лиценцу за директоре установе образовања и васпитања (Сл.гласник РС 81/2017 и 27/2018).

Успешно дефинисање процедуре наплате котизација са Секретаријатом за образовање Града Ниша омогућиће и у 2019. години квалитетно стручно усавршавање наставника, васпитача и стручних сарадника.

*ОРГАНИЗОВАЊЕ ОСТАЛИХ ОБЛИКА СТРУЧНОГ УСАВРШАВАЊА ЗА НАСТАВНИКЕ*

Регионални центар за професионални развој запослених у образовању Ниш пружа подршку школама и установама при планирању, реализацији и праћењу стручног усавршавања. (*У складу са прописима из Правилника о сталном стручном усавршавању и стицању звања наставника, васпитача и стручних сарадника (Сл.гласник РС, бр.81/2017 и 48/2018.) школе/установе, у оквиру својих развојних активности, имају обавезу да планирају стручно усавршавање. Реализацијом или присуством активностима: извођење угледних /огледних часова; излагање на састанцима стручних органа и тела о савладом акредитованом програму стручног усавршавања; приказ стручне књиге, приручника, дидактичког материјала, стручног чланка, истраживања, наставник, васпитач и стручни сарадник треба да оствари 44 сата стручног усавршавања*).

Регионални центар планира да и остале облике стручног усавршавања организује на регионалном нивоу. Планирају се: јавни форуми, неакредитовани стручни скупови (трибине, саветовања, симпозијуми, конгреси, конференције), неакредитоване обуке, промоције пројеката школа, промоције наставника креативаца, прикази књига и уџбеника, прикази резултата истраживања школа или наставника појединаца.

Наставиће се са праксом да се наставницима који са примерима добре праксе учествују на националним и међународним конкурсима организује промоција истих у Регионалном центру.

Наставиће се рад стручних састанака актива/стручних већа на нивоу града (у центру активно ради 14 актива), и заједно са њима ће се организовати различите активности и манифестације за ученике и децу Града Ниша.

Организоваће се састанци за потребе информисања наставника и директора школа/предшколских установа о актуелностима из области образовања на којима ће известиоци бити експерти из појединих области, а планира се и долазак познатих и признатих стручњака из различитих области васпитања и образовања, психологије, у складу са исказаним потребама наставника и реалном могућностима.

Пружаће се подршка запосленима у образовању организовањем стручног усавршавања на теме које је Министарство просвете одредило као приоритетне: *Превенција наркоманије*, *Превенција насиља* и *Сарадња са родитељима*.

Поједина предавања се планирају у сарадњи са Психолошким саветовалиштем Унивезитета у Нишу и са Удружењем Дечја мисија из Ниша.

Осим образовно-васпитних садржаја у Центру ће се организовати и културне манифестације намењене наставницима, ученицима и грађанству (Дан просветних радника, Дан Николе Тесле, Ноћ истраживача, књижевне, музичко-поетске вечери...).

Регионални центар планира да своје активности намењене школама оствари и кроз:

* Стварање услова за пружање подршке школама и предшколским установама за учешће у домаћим и међународним образовним пројектима у сарадњи са организацијама цивилног друштва;
* Рад Научног клуба;
* Рад у Парку знања тј. учионици на отвореном.

*РАД НАУЧНОГ КЛУБА*

У складу са Стратегијом научног и технолошког развоја Републике Србије за период од 2016. до 2020. године – Истраживања за иновације (Сл.гласник РС бр.25/2016.) која је ради децентрализације промоције науке и развоја иновативног друштва знања предвидела отварање научних клубова у градовима Србије, Регионални центар Ниш je 13.04.2016.год. потписао Меморандум о сарадњи са Центром за промоцију науке из Београда. Потписник Меморандума је и Град Ниш. Потписнице Меморандума су се обавезале да ће подстицати и подржавати развој Научног клуба као места сусрета деце, ученика, студената, наставника и грађана са науком и технологијом и омогућити талентованим ученицима прилике за упознавање са иновативним приступима учењу и овладавање научном методологијом.

19.04.2016. је Научни клуб званично и отворен у просторијама Регионалног центра.

Током 2016. и 2017. године. у Научном клубу је по јавним позивима Центра за промоцију науке реализовано 15 пројеката кроз 57 радионица за ученике и наставнике. Самостално је Научни клуб Ниш реализовао још 26 активности.

С обзиром да је по најновијем Јавном позиву Центра за промоцију науке 2018.година, Научни клуб Ниш добио право на реализацију 5 пројеката, пројектне активности нових пројеката које су започеле у 2018. години наставиће се и догодине (период реализације 01.09.2018. - 31.08.2019.). Износ финансијских средстава који подржава пет пројеката је 366.134,00 динара.

Научни клуб Ниш је 2018. године први пут био на мапи места која су на манифестацији „Ноћ истраживача“ промовисала науку. Јединственост дешавања организованих поводом Ноћи истраживача је резултирао бројем од 600 посетилаца и планира се даље учешће у овој манифестацији следеће године. Неке активности су реализоване у сарадњи са професорима и студентима Природно-математичког и Филозофског факултета Универзитета у Нишу и план је да се и са том сарадњом настави.

Пошто је одлуком Генералне скупштине Уједињених нација, 2019. година проглашена *Годином Периодног система* *елемената*, Регионални центар планира да у оквиру Научног клуба у марту месецу 2019. године организује манифестацију под називом *Празник хемије*.

План је да се у Научном клубу и Парку знања Регионалног центра, у коме је један од експоната управо и Периодни систем елемената, током 2019. године организују предавања и радионице намењене ученицима и наставницима. Предавања ће се реализовати у сарадњи са Департманом за хемију Природно математичког факултета у Нишу и Активом професора хемије нишких школа.

Заинтересовани наставници ће уз подршку Регионалног центра учествовати у новом јавном позиву Центра за промоцију науке, како би се обезбедила додатна средства за активности у години Периодног система елемената.

План је и да се у Научном клубу током 2019. године организује представљање Научног камиона - путујуће лабораторије, који је у поседу ЦПН-а.

*ПАРК ЗНАЊА И*

*ПОДРШКА РАЗВОЈУ ДЕЦЕ И ОМЛАДИНЕ*

Компанија НИС je 2016. године у оквиру корпоративног програма „Заједници заједно“ подржала 106 пројеката у градовима и општинaма Републике Србије. У Нишу је подржано седам пројеката. Један од њих је пројекат Регионалног центра „И Ниш да има Парк знања“, захваљујући коме је, у априлу 2017. Године, у дворишту Центра оформљен Парк знања тј. учионица на отвореном.

У Парку знања су инсталирана наставна средства: Паскалов трон, Архемедова бележница, Магнетни тунел, Галилејево клатно, Си школице и исписано је 147 децимала броја Пи. Гимназија „Светозар Марковић“ из Ниша, даровала је Центровом Парку знања интерактивни Периодни систем елемената који је захваљујући донацији Филип Мориса постављен на зиду зграде Центра и уврштен у Учионицу на отвореном.

Електротехничка школа „Никола Тесла“ у Нишу је у 2018. години, захваљујући средствима добијеним по јавном позиву Центра за промоцију науке, израдила динамо бицикл за потребе Парка знања Регионалног центра Ниш који ће бити инсталиран на пролеће 2019. године.

Парк знања је заједно са Научним клубом Центра постао ресурс за реализацију часова из области природних наука. Парк знања представља и потенцијално место за организоване посете ученика и младих из школа и установа из Србије. И у 2019. години ће се наставити организација посета и часова за ученике нишких школа и школа из других места које током излета и екскурзија буду планирале посету Парку знања Регионалног центра.

Планира се организовање, пете по реду, манифестације *Мај, месец математике,* са чијом се организацијом, као плодом сарадње са удружењем НиМат, започело још пре више година.

Интезивна сарадња Центра са еко-школама нашег града и са наставницима који пропагирају идеје очувања животне средине и одрживог развоја, увела је Регионални центар у још једно поље деловања и Центар је добио одобрење Министарства заштите животне средине за оснивање еколошког центра у Граду Нишу те у складу са тим планира активности које ће се бавити екологијом и очувањем животне средине.

*ПРОФЕСИОНАЛНИ РАЗВОЈ ОДРАСЛИХ РАЗЛИЧИТИХ ЦИЉНИХ ГРУПА*

Регионални центар је од Министарства за државну управу и локалну самоуправу Републике Србије добио сагласност за јавно признатог организатора обука за запоослене у државној управи и локалној самоуправи. Са истом је упознао начелника градске управе Града Ниша и очекује ангажовање у активностима организација обука за запослене у локалној самоуправи.

## ОСТАЛЕ АКТИВНОСТИ

Регионални центар ће у току 2019. године наставити сарадњу са регионалним центрима и центрима за стручно усавршавање којих у Србији има још 11 (Чачак, Ужице, Шабац, Лесковац, Крушевац, Кикинда, Кањижа, Смедерево, Књажевац, Нови Пазар и Крагујевац).

Сарадња са „Мрежом регионалних центара за професионални развој запослених у образовању и центара за стручно усавршавање Србије“ биће настављена кроз:

* учешће у осмишљавање и реализацију пројеката образовног карактера;
* размену примера добре праксе;
* организовање конференција и других стручних скупова;
* учешће на Сајму образовања;
* учешће у заједничким акцијама, наступима, лобирању, промоцијама...

Успостављена сарадња са Гете инситутом (Goethe institut) и Бритиш канселом (British council), омогућиће наставак активности које се, када се реализују у Нишу, реализују искључиво у Регионалном центру.

1. *АДМИНИСТРАЦИЈА И РАЧУНОВОДСТВО*

Организациону јединицу Администрација и рачуноводство чине :

1. Дипломирани правник за правне, кадровске и администативне послове (1),
2. Дипломирани економиста за финансијско-рачуноводствене послове (1),
3. Референт за финансијско-рачуноводствене послове (1),

У 2019. години рад Организационе јединице Рачуноводство, ИКТ, администрација и рецепција, биће реализован кроз следеће активности:

* Сарадња са Секретаријатом за образовање, Секретаријатом за финансије Града Ниша и другим органима локалне заједнице;
* Израда финансијских докумената (Финансијски план; План јавних набавки);
* Сачињавање финансијских извештаја;
* Фактурисање и књижење;
* Слање података Управи за трезоркроз Регистарзапослених и Регистарфинансија;
* Спровођење поступака јавних набавки и израда пратеће документације;
* Спровођење нормативних и правних послова
* Спровођење поступака заснивања радног односа и уговорног ангажовања лица ван радног односа и поступак остваривања шрава, обавеза и одговорности из радног односа;
* Припремање општих и појединачних аката из области правних, кадровских и административних послова;
* Спровођење поступка пописа (формирање пописних комисија, рад у њима и пружање помоћи пописним комисијама);
* Праћење новина у прописима и законима и примена истих;
* Ажирирање података и праћење закона и новина у финансијском пословању;
* Праћења новина у областима јавних набавки и буџетског рачуноводства и примена истих;
* Праћење Портала јавних набавки и припрема документације за учествовање на тендерима;
* Сачињавање аката Установе и усклађивање постојећих са променама у законима;
* Правна и финансијска подршка код реализације семинара и других активности којима се Центар бави;
* Општи административни послови;

*Развој људских ресурса:* У циљу побољшања квалитета услуга, организациона јединица Администрација и рачуноводство планира активности у смислу повећања компетенција особља, присуством обукама које организује Информативно пословни центар, консултантска кућа која своје обуке реализује у објекту Регионалног центра. Обуке се односе на праћење новина у прописима везаним за правно и финансијско пословање индиректних корисника буџета, прописима везаним за јавне набавке и областима које се тичу пореза и доприноса.

1. *ИКТ, РЕЦЕПЦИЈА, СМЕШТАЈ И ИСХРАНА*

Организациону јединицу ИКТ, рецепција, смештај и исхрана, чине:

1. Организатор обука и националних испитивања (1)
2. Рецепционер (2)
3. Кухињски радник (1)
4. Домар/мајстор одржавања (1)
5. Спремачица (3)

Важан сегмент у организовању обука, тренинга, трибина, семинара, као и многих других догађаја је употреба/примена информационих технологија. То подразумева квалитетну технолошку опремељеност, руковање њоме и њено одржавање, а то су послови које обавља део организационе јединице ИКТ, рецепција, смештај и исхрана. Тренутно Регионални центар нема лице на месту ИТ сарадника (инжењер аудио-видео система и технологија).

Издавање простора за рад и организовање смештаја и исхране су помоћне делатности у Регионалном центру. Захваљујући средствима оствареним овим пословима и средствима из градског буџета Регионални центар обезбеђује финансијску стабилност установе.

Центар располаже са 17 соба (30 лежајева), 4 класичне учионице, једном рачунарском учионицом, читаоницом и конференцијском салом.

Рад организационе јединице ИКТ, рецепција, смештај и исхрана, биће реализован кроз следеће активности:

* Пружање информационо - техничке подршке у организацији тренинга, семинара, трибина, стручних скупова и свих других догађаја који захтевају информационо - техничку подршку;
* Ажурирање и надоградња веб сајта Центра;
* Надоградња и ажурирање постојећих и инсталирање нових софтвера;
* Одржавање ИКТ система Регионалног центра и редовна администрација рачунарске мреже;
* Надоградња постојеће и дефинисање потреба за набавком нове опреме (рачунари, лап-топови, пројектори...);
* Израда билтена, брошура, флајера и другог пропагандног материјала;
* Пружање стручне помоћи запосленима у Центру из области ИКТ-а;
* Организовање рада рецепције;
* Праћење резервација смештаја на сајту Booking.com и евиденција гостију;
* Обезбеђивање безбедности запослених и корисника услуга у Регионалном центру;
* Промовисање и унапређивање видљивости капацитета Центра;
* Евиденцију попуњености смештајних и просторних капацитета и усклађивање термина коришћења истих;
* Интервенисање у складу са резултатима анкета и утисака гостију, корисника услуга у Центру;
* Сарадњу са партнерима из земље и иностранства;
* Сарадњу са организацијама цивилног друштва, волонтерским и студентским организацијама;
* Сарадњу са агенцијама и хотелима у граду, као и са туристичким агенцијама, агенцијама за консалтинг у туризму;
* Сарадњу са полицијском управом везано за пријаву боравка странаца;

*Простор за рад:* О попуњености и искоришћености овог простора запослени у овој јединици ће се такође старати:

* Праћењем потреба корисника за простором за рад и реализацију

активности;

* Праћењем и подршком конференцијама, обукама, тренинзима и

осталим активностима за кориснике ван образовања који се

организују и реализују у Регионалном центру;

* Формирањем мреже сарадника;
* Сарадњом са представницима домаћих и међународних институција,

невладиним сектором и локалном заједницом;

* Организацијом и реализацијом семинара и других активности за

запослене ван образовања.

*Хигијена:* Пословима одржавања хигијене у целокупном простору Регионалног центра запослени брину и исту одржавају кроз:

* Свакодневну контролу и одржавање хигијене;
* Повремена генерална чишћења;
* Праћење залиха средстава за хигијену и контролу захтева за набавку

истих.

*Исхрана:* Центар нема производњу хране, већ ради по принципу кетеринга. И у 2019. ће се наставити са пружањем истих услуга које укључују следеће активности:

* Праћење потреба корисника за исхраном и освежењем;
* Наручивање хране према захтевима корисника;
* Контролу квалитета и квантитета испоручене хране;
* Усклађивање термина коришћења услуга хране;
* Сарадњу са добављачима хране у циљу побољшања услуга Центра;
* Праћење залиха хране и пића и контролу захтева за набавку.
* Учешће у изради документације за Јавне набавке за храну.

*Материјални ресурси:* У 2019. години се, ради побољшања нивоа квалитета услуга, планира:

* Кречење соба и учионица;
* Детаљно чишћење меблираног намештаја, подова у холовима, учионицама и сали и чишћење стаклених површина професионалним машинама ангажовањем агенције (спољне стаклене површине су недоступне приликом свакодневног одржавања);
* Опремање соба (зидне лампе);
* Опремање кухиње (посуђе, чаше и сл.);
* Израда рекламног материјала.

Својим сегментом рада који се односи на обезбеђивање безбедног боравка и рада запослених и корисника услуга Центра допринеће да Центар настави да пружа услуге 24 сата дневно, 7 дана у недељи, током целе године.

# *IV ЗАКЉУЧАК*

Регионални центар наставља да одржава стечену и унапређује постојећу позицију у образовном систему на локалном, регионалном и националном нивоу.

Регионални центар наставља са радом у оквиру своје основне делатности која се тиче планирања, организације и праћења стручног усавршавања запослених у образовању.

Центар је проширењем делатности кроз: оформљење Научног клуба и Парка знања, непосредну подршку школама у области стручног усавршавања, подршку наставницима у аплицирању и реализацији пројеката финансираним од Центра за промоцију науке из Београда, подршку наставницима при аплицирању за акредитацију програма стручног усавршавања, организовање догађаја, активности и манифестација за децу и младе, обезбедио већу препознатљивост у локалној средини и у 2019. години ће наставити да те делатности обогати и оплемени.

У новом акредитационом периоду који траје током школских 2018/2019. 2019/2020. и 2020/2021. година, Регионални центар је подржао 16 семинара, тј. обука. Обуке за наставнике иза којих је Регионални центар у Нишу су потреба запослених у образовању нишким школама али врло често и у ширем региону што омогућава сарадњу Установе са школама које припадају другим школским управама.

Препознатост на националном нивоу је, пре свега, обезбеђена активним учествовањем Регионалног центра Ниш у „Мрежи регионалних и центара за стручно усавршавање наставника“, али и сарадњом са Министарством просвете, науке и технолошког развоја.

Регионални центар планира да у 2019. години настави са добрим радом.

У Нишу, 26.12.2018.године Председник Управног Одбора

Милијана Станковић